

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

Općinsko vijeće Općine Vidovec

KLASA : 021-05/16-01/10

URBROJ : 2186/10-01/1-16-04

Vidovec, 03.10.2016.

**ODLUKE I ZAKLJUČCI**

**DONIJETI NA 25. SJEDNICI OPĆINSKOG VIJEĆA**

**OPĆINE VIDOVEC**

**ODRŽANE DANA 03.10.2016. GODINE**

IZVJEŠĆE Mandatne komisije i verifikacija mandata člana Vijeća

Mandatna komisija u sastavu ; Martina Bistrović predsjednica, Ivan Benček i Dubravko Zavrtnik članovi, na sjednici održanoj dana 03.10.2016. godine, utvrdila je da je Županijska organizacija Varaždin Općinska organizacija Vidovec, u potpisu predsjednik Općinske organizacije SDP-a Vidovec Stjepan Smernjak, dostavila dana 21.09.2016. godine Općini Vidovec, Predsjedniku Općinskog vijeća Općine Vidovec i Mandatnoj komisiji, Sporazum o određivanju zamjene člana Općinskog vijeća Općine Vidovec.

Potpisnici Sporazuma su Socijaldemokratska partija Hrvatske, Općinska organizacija Vidovec i Hrvatska narodna stranka – liberalni demokrati, Podružnica Vidovec u kojem stoji ;

„Na vlastiti zahtjev stavlja se u mirovanje mandat vijećnika Općinskog vijeća Općine Vidovec Krunoslava Pučeka.

Hrvatska narodna stranka – liberalni demokrati Podružnica Vidovec i Socijaldemokratska partija Hrvatske, Općinska organizacija Vidovec, sporazumno određuju da dužnost općinskog vijećnika Općine Vidovec, umjesto Krunoslava Pučeka obnaša Stjepan Smernjak s zajedničke liste HNS-SDP.

Mandatna komisija utvrđuje da je određivanje novog člana Općinskog vijeća Općine Vidovec i aktiviranje mandata provedeno sukladno Zakonu o lokalnim izborima (NN 144/12.), te predlaže da se novom članu Vijeća STJEPANU SMERNJAKU s danom 3.10.2016. godine verificira mandat.

Verifikacijom mandata i nakon položene svečane prisege, član Vijeća STJEPAN SMERNJAK počinje ostvarivati sva prava i dužnosti utvrđene Zakonom, Statutom Općine Vidovec i Poslovnikom o radu Općinskog vijeća Općine Vidovec. Izvješće Mandatne komisije objavit će se u „Službenom vjesniku Varaždinske županije“.

ZAKLJUČAK : o prihvaćanju Izvještaja o radu općinskog načelnika za razdoblje od 01.01. do 30.06.2016. godine

Općinsko vijeće Općine Vidovec prihvaća Izvješće o radu općinskog načelnika za razdoblje od 01. siječnja do 30. lipnja 2016. godine.

ODLUKA : o potpisivanju SPORAZUMA O SUFINANCIRANJU PROJEKTA „Sustav odvodnje i pročišćavanja otpadnih voda aglomeracije Varaždin“

Općinsko vijeće Općine Vidovec suglasno je sa prijedlogom o potpisivanju Sporazuma o sufinanciranju projekta „Sustav odvodnje i pročišćavanja otpadnih voda aglomeracije Varaždin“. Projekt se odnosi na nabavu robe, izvođenje radova te pružanje usluga za Sustav odvodnje i pročišćavanja otpadnih voda aglomeracije Varaždin.

Ukupna predvidiva vrijednost Projekta prema Studiji izvedivosti iznosi 696.669.058 HRK (bez PDV-a).

Studijom izvedivosti definirani su predvidivi pojedinačni udjeli i iznosi sufinanciranja Projekta, a koji su u obvezi Grada i Općina u ukupnom iznosu od 40.713.340 HRK, odnosno pojedinačni udio za Općinu Vidovec iznosi 4.575.230 HRK.

Sva ostala prava i obveze između isporučitelja vodne usluge „Varkom“ d.d. Varaždin i Općina regulirati će se spomenutim Sporazumom. Za potpis Sporazuma ovlašćuje se općinski načelnik Bruno Hranić. Ova Odluka stupa na snagu danom donošenja.

ODLUKA : o isplati novčane nagrade Alenu Remar za ostvareni uspjeh u sportu - titula svjetski juniorski prvak u streličarstvu

Općinsko vijeće Općine Vidovec prihvaća prijedlog općinskog načelnika o isplati novčane nagrade Alenu Remaru iz Nedeljanca koji je stekao titulu svjetskog juniorskog prvaka u streličarstvu osvojivši zlatnu medalju u olimpijskom luku juniori na Svjetskom Field prvenstvu koje se održalo u Dublinu (Irska), od 27.09. do 02.10. 2016. godine.

Novčana nagrada navedena u članku I. ove Odluke isplatit će se u iznosu od 10.000,00 kuna, jednokratno.

Novčana nagrada isplatit će se iz 1. Izmjena i dopuna Proračuna Općine Vidovec za 2016. godinu, konta 3811910 – ostale tekuće donacije – natjecanja, nagrade, priznanja i dr., koji će se povećati 2. Izmjenama i dopunama Proračuna Općine Vidovec za 2016. godinu.

Ova Odluka stupa na snagu danom donošenja.

ODLUKA : o sufinanciranju troškova školarine Matei Kovačić na Poslijediplomskom sveučilišnom doktorskom studiju na Filozofskom fakultetu u Rijeci

Općinsko vijeće Općine Vidovec prihvaća prijedlog Općinskog načelnika o sufinanciranju troškova školarine Matei Kovačić iz Vidovca, Stjepana Radića 92, na Poslijediplomskom sveučilišnom doktorskom studiju u Rijeci.

Poslijediplomski sveučilišni doktorski studij u Rijeci Matei Kovačić sufinancirat će se u iznosu od 3.600,00 kuna godišnje u razdoblju od 2017. do 2021. godine, po podnesku potvrde o upisu u višu godinu studija. Ostali uvjeti definirat će se ugovorom o sufinanciranju školarine sklopljenim između Općine Vidovec i Mateje Kovačić. Novčana sredstva isplatit će se iz Proračuna Općine Vidovec za 2017., 2018., 2019., 2020. i 2021. godinu. Ova Odluka stupa na snagu danom donošenja.

ODLUKA : o davanju suglasnosti na Izmjene i dopune Statuta Dječjeg vrtića „Škrinjica“

Općinsko vijeće Općine Vidovec daje suglasnost na Izmjene i dopune Statuta Dječjeg vrtića „Škrinjica“ u tekstu u kojem je Upravno vijeće Dječjeg vrtića „Škrinjica“ utvrdilo na sjednici održanoj 30. rujna 2016. godine. Ova Odluka objavit će se u „Službenom vjesniku Varaždinske županije“.

Općinsko vijeće Općine Vidovec

Predsjednik

Zdravko Pizek